CELEX: 62017TN0730
Language: fi
Date: 2017-10-27 00:00:00
Title: Asia T-730/17: Kanne 27.10.2017 – Evropaïki Dynamiki v. komissio

15.1.2018   
            
            
               FI
            
            
               Euroopan unionin virallinen lehti
            
            
               C 13/24
            
         Kanne 27.10.2017 – Evropaïki Dynamiki v. komissio
   (Asia T-730/17)
   (2018/C 013/38)
   Oikeudenkäyntikieli: englanti
   
      Asianosaiset
   
   
      Kantaja: Evropaïki Dynamiki (Ateena, Kreikka) (edustajat: asianajajat M. Sfyri and C.-N. Dede)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoaa varapääsihteerin Euroopan komission puolesta 22.8.2017 tekemän päätöksen (C(2017) 5879 final), jolla on hylätty kantajan uudistettu hakemus saada tutustua Euroopan komission asiakirjoihin, jotka koskevat tyhjentävää luetteloa komission ja tietyn toimittajan välillä viimeisen kuuden vuoden aikana tehdyistä sopimuksista ja kopiota kyseisiä asiakirjoja koskevista kaikista pyynnöistä
            
         
               —
            
            
               velvoittaa komission antamaan kyseiset tiedot selvästi ja kokonaan, jotta yleisö ja kantaja voivat laskea henkilötyöpäivien, jotka tietty toimittaja on laskuttanut komissiolta vuosittain, lukumäärän
            
         
               —
            
            
               velvoittaa komission korvaamaan kantajan oikeudenkäyntikulut ja tähän hakemukseen liittyvät oikeudenkäyntikulut, vaikka kyseessä oleva hakemus hylättäisiin.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1.
            
            
               Ensimmäinen kanneperuste koskee sitä, että koska vastaaja ei ole tehnyt pyydettyihin asiakirjoihin liittyvää yksilöllistä arviointia, asetuksen 1049/2001 (1) 4 artiklan 6 kohtaa ja 6 artiklan 3 kohtaa on rikottu.
            
         
               2.
            
            
               Toinen kanneperuste koskee sitä, ettei asetuksessa N:o 1049/2001 säädettyjä poikkeuksia voida soveltaa tähän asiaan ja ettei komissio ole toimittanut näyttöä kokonaisvaikutuksesta, jonka väittää seuraavan pyydettyjen asiakirjojen täysimääräisestä tutustuttavaksi antamisesta.
            
         
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL 2001, L 145, s. 43).